L 18/78
HR
Službeni list Europske unije
19.1.2023.
(82)
Za određeni broj čimbenika proizvodnje stvarni troškovi proizvođača izvoznika koji surađuju činili su zanemariv udio u ukupnim troškovima sirovina u razdoblju ispitnog postupka revizije.
Budući da vrijednost koja je za njih upotrijebljena nije imala znatan utjecaj na izračune dampinške marže, neovisno o upotrijebljenom izvoru, Komi­ sija je odlučila uključiti te troškove u sav ostali potrošni materijal.
Zbog nesuradnje proizvođača izvoznika Komisija je za utvrđivanje nenarušene vrijednosti sveg ostalog potrošnog materijala upotrijebila raspoložive podatke u skladu s člankom 18. osnovne uredbe.
Komisija je stoga na temelju podataka koje je dostavio podnositelj zahtjeva utvrdila omjer sveg ostalog potrošnog materijala i ukupnih troškova potrošnog materijala: 4,48 %.
Taj je postotak zatim primijenjen na nenarušenu vrijednost potrošnog materijala kako bi se izračunala nenarušena vrijednost ostalog potrošnog materijala.
(83)
U pravilu bi se tim uvoznim cijenama trebale dodati cijene domaćeg prijevoza.
Međutim, s obzirom na izostanak suradnje te prirodu ovog ispitnog postupka revizije zbog predstojećeg isteka mjera koji je, umjesto na utvrđivanje točnog iznosa dampinga, usmjeren na utvrđivanje toga je li se damping nastavio tijekom razdoblja ispitnog postupka revizije ili bi se mogao nastaviti, Komisija je odlučila da nisu potrebne prilagodbe uračunavanjem troškova domaćeg prijevoza.
Takvim prilagodbama samo bi se povećala uobičajena vrijednost, a time i dampinška marža.
3.4.1.2.
Rad
(84)
Kako bi utvrdila referentnu vrijednost za troškove rada u reprezentativnoj zemlji, Komisija je upotrijebila dostupne podatke koje je objavila brazilska državna agencija „Instituto Brasileiro de Geografia e Estatística” (IBGE).
IBGE (36) objavljuje detaljne informacije o plaćama u različitim gospodarskim sektorima u Brazilu.
Komi­ sija je upotrijebila dostupne statističke podatke za 2020.
za prosječne troškove rada u metalurgiji, industriji čelika i proizvodnoj industriji (kategorija 25. u skladu s NACE-om 2.0).
3.4.1.3.
Električna energija
(85)
Kako bi utvrdila referentnu vrijednost za električnu energiju u reprezentativnoj zemlji, Komisija je upotrijebila najnovije dostupne podatke o industrijskim cijenama električne energije koje naplaćuje jedan od najvećih dobav­ ljača električne energije u Brazilu, društvo EDP Brazil.
Komisija je upotrijebila podatke o cijenama električne energije za industriju (37) u odgovarajućoj kategoriji potrošnje izražene u brazilskim realima po kilovatsatu za razdoblje ispitnog postupka revizije.
3.4.1.4.
Prirodni plin
(86)
Cijenu prirodnog plina za poduzeća (industrijski korisnici) u Brazilu prikuplja i na svojim internetskim stranicama objavljuje baza podataka Global Petrol Prices (38).
Komisija je upotrijebila odgovarajuće cijene iz publikacije koja obuhvaća razdoblje ispitnog postupka revizije.
3.4.1.5.
Voda
(87)
Kako bi utvrdila referentnu vrijednost za trošak vode u reprezentativnoj zemlji, Komisija je upotrijebila primje­ njive cijene u Brazilu koje naplaćuje društvo Sabesp (39), koje je odgovorno za opskrbu vodom, prikupljanje i obradu otpadnih voda u saveznoj državi São Paulo.
3.4.1.6.
Režijski troškovi proizvodnje, troškovi prodaje te opći i administrativni troškovi, dobit i amortizacija
(88)
U skladu s člankom 2. stavkom 6.a točkom (a) osnovne uredbe „izračunana uobičajena vrijednost uključuje nenarušen i razuman iznos troškova prodaje te administrativnih i općih troškova i dobiti”.
Osim toga, mora se utvrditi vrijednost režijskih troškova proizvodnje kako bi se obuhvatili troškovi koji nisu uključeni u navedene čimbenike proizvodnje.
(89)
Zbog nesuradnje proizvođača izvoznika Komisija je za utvrđivanje nenarušene vrijednosti režijskih troškova proizvodnje upotrijebila raspoložive podatke u skladu s člankom 18. osnovne uredbe.
Komisija je stoga na temelju podataka koje je dostavio podnositelj utvrdila omjer režijskih troškova proizvodnje i ukupnih troškova proizvodnje i rada.
Taj je postotak zatim primijenjen na nenarušenu vrijednost troška proizvodnje kako bi se izračunala nenarušena vrijednost režijskih troškova proizvodnje, ovisno o modelu koji se proizvodi.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a) (38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183